

**Aneks 1**

**UDHËZUES MBI THIRRJEN PËR PROJEKT PROPOZIM, 2021**

**Lexoni me vëmendje!**

Thirrja e Ministrisë së Kulturës për projekte kulturore do të mbështesë propozime të paraqitura nga persona fizikë ose juridikë, të regjistruar në territorin e Republikës së Shqipërisë, që kanë në objekt të veprimtarisë së tyre promovimin dhe edukimin në fushat e artit, kulturës dhe trashëgimisë kulturor.

Thirrja do të qëndrojë e hapur nga data **3 Dhjetor 2020 – 8 Janar 2021, ora 16:00**

Projekt-propozimet e paraqitura duhet të realizohen brenda vitit buxhetor, që do të thotë se aktivitetet e propozuara duhet të zhvillohen brenda periudhës **1 shkurt - 5 dhjetor të vitit 2021**

**Pritoritet e thirrjes janë si më poshtë:**

**PRIORITETI - 1**

Të promovojë teknologjinë digjitale në kulturë duke krijuar mjete digjitale që sjellin të dhëna e informacione mbi kulturën e trashëgiminë, për t’i bërë ato disponibël për publikun e gjerë, si për shembull, por jo të kufizuara në, aplikacione digjitale, ture virtuale, audio guida, multimedia, inovacione në muze, galeri, site të trashëgimisë, etj.

**Fondet: Prioriteti 1 do të mbulohet nga fondet e Lotit të Parë**

**PRIORITETI - 2**

Të promovojë edukimin nëpërmjet kulturës duke krijuar instrumenta digjitale që i shërbejnë nxënësve me informacione kulturore e historike që ndihmojnë në ruajtjen, transmetimin, promovimin e kulturës dhe trashëgimisë. Në kushtet e pandemisë Covid-19 instrumenta të tillë ndihmojnë mësuesit në ilustrimin e ngjarjeve dhe epokave historike nëpërmjet trashëgimisë kulturore e historike.

**Fondet: Prioriteti 2 do të mbulohet nga fondet e Lotit 2**

**PRIORITETI - 3**

Të mbështesë sektorët kulturorë dhe veprimtaritë të cilat bazohen në shprehje krijuese artistike bashkëkohore individuale ose kolektive të tilla si: festivalet, artet pamore, artet skenike, e të ngjashme.

**Fondet: Prioriteti 3 do të mbulohet nga fondet e Lotit 3**

**PRIORITETI - 4**

Të mbështesë sektorët kulturorë dhe industritë kreative - të gjithë sektorët, veprimtaritë e të cilëve bazohen në kulturë dhe shprehje të tjera krijuese ose artistike bashkëkohore të tilla si: arkitektura, zanatet artistike, dizajni, etj.

**Fondet: Prioriteti 4 do të mbulohet nga fondet e Lotit 4**

**LOTI I**

* Shuma maksimale **3,000,000 Lek**
* Kohëzgjatja e projekteve: **2 – 6 muaj**

**LOTI II**

* Shuma maksimale: **2,000,000 Lek**
* Kohëzgjatja e projekteve: **2 – 6 muaj**

**LOTI III**

* Shuma maksimale: **1,500,000 Lek**
* Kohëzgjatja e projekteve: **2 – 4 muaj**

**LOTI IV**

* Shuma maksimale: **1,500,000 Lek**
* Kohëzgjatja e projekteve: **2 – 4 muaj**

**AFATET KOHORE TË THIRRJES**

* DORËZIMI I APLIKIMEVE **8 JANAR 2021, ora 16:00**
* SHPALLJA E FITUESVE **26 JANAR 2021**
* KOHA E ZBATIMIT TË PROJEKTEVE **1 SHKURT 2021 e në vazhdim**

**TIPOLOGJIA/LLOJET E AKTIVITETEVE**

Të gjitha aktivitetet, të cilat synojnë arritjen e prioriteteve të programit dhe që bien brenda të paktën një prej fushave prioritare, mund të kualifikohen për financim.

Aktivitete e renditura më poshtë janë vetëm shembuj dhe nuk janë të kufizuara në këto lloje veprimesh:

* Ndërtim aplikacionesh online që publikojnë informacione të trashëgimisë kulturore në formën e guidave dixhitale, bazave të dhënave online të objekteve të interesit në muze, site arkeologjike etj
* Ndërtim aplikacionesh online që publikojnë informacione të trashëgimisë kulturore në formën e përmbajtjes digjitale për t’u përdorur si referencë në mësimdhënie, duke përfshirë interaksionin me mjetet e komunikimit online për të nxitur diskutimin e nxënësve në funksion të ruajtes e përhapjes së trashëgimisë kulturore.
* Promovimi dhe mbështetja e artistëve amatorë, dizajnerëve, prodhuesve, etj;
* Promovimi dhe / ose mbështetja e inovacionit, krijimtarisë, veprave dhe punës së dizajnit;
* Promovimi i artizanatit duke përfshirë edhe avancimin e artizanatit tradicional;
* Organizimi i ekspozitave, panaireve, festivaleve, turneve, shfaqjeve rrugore, ngjarjeve sipas kushteve dhe protokolleve Covid-19 etj;
* Mbrojtja dhe promovimi i trashëgimisë kulturore dhe shkëmbimi i aktorëve në sektorë;
* Zhvillimi i modeleve të reja në fushën e industrisë kreative për të përparuar më mirë dhe për të gjeneruar vende pune, si dhe sigurimi i mbështetjes për ide novatore në këtë industri;
* Digjitalizimi, dukë përfshirë punime në fushën audio-vizuale; stimulimi i bashkëpunimit dhe inovacionit;
* Forcimi i vlerave të përbashkëta kulturore përmes kulturës, edukimit dhe krijimtarisë kulturore dhe dukurive jo-materiale;
* Promovimi i trashëgimisë kulturore jo-materiale dhe pasurive të trashëgimisë kulturore dhe veprave tradicionale kulturore ashtu edhe në platformat ndërkombëtare të artit.
* Përmirësimi i kanaleve të shpërndarjes teatrale dhe on-line; zhvillimi i bashkëprodhimeve;
* Zhvillimi i programeve me studentët që studiojnë trashëgimi kulturore, arkitekturë, antropologji arkeologjike etj.
* Organizimi, zhvillimi dhe përmirësimi i platformave dhe rrjeteve;

**TIPOLOGJIA/LLOJET E AKTIVITETEVE QË NUK FINANCOHEN**

* Projekte që kanë si synim terësor apo pjesor (më shumë se 25 %) punë përgatitore, studime, seminare, konferenca;
* Projekte në përkrahje të organizatave apo organizimeve politike apo aktiviteteve të jashtëligjshme;
* Fonde për mbulim deficiti apo për shpenzime kapitale;
* Subvencionim i shpenzimeve financiare të organizimeve të tjera;
* Fonde për blerje toke, godine, zyre;
* Financim retroaktiv për projekte që janë në zbatim apo të përfunduara;
* Projekte jashtë zonës së mbulimit të projektit në fjalë;
* Blerje pajisjesh (përveç rastet kur ato janë të nevojshme për zbatimin e projektit dhe nuk kalojnë më shumë se 25 % të buxhetit të kërkuar). Në raste të tilla pajisjet mbeten pronë e Ministrisë së Kulturës, deri në momentin kur i dhurohen subjektit;

**VIZIBILITETI**

Aplikantët duhet të marrin të gjitha hapat e nevojshëm për të publikuar faktin që Ministria e Kulturës ka financuar ose bashkë-financuar veprimin, si edhe do të përdorin në çdo moment logon e Ministrisë së Kulturës, duke bashkëvepruar me departamentin përkatës përpara çdo publikimi për ruajten e logos së Ministrisë, si edhe të përdorimit të formulës së mëposhtme në çdo raste botimesh, kurdoherë që do të nevojitet: “Përmbajtja e këtij botimi është përgjegjësia e vetme e (emri i partnerit zbatues) dhe nuk pasqyrojnë domosdoshmërisht mendimin e Ministrisë së Kulturës të Republikës së Shqipërisë”.

**VËMENDJE:**

* Lejohen të aplikojnë vetëm organizata jo-fitimprurese dhe persona fizike, të regjistruar në territorin e Republikës së Shqipërisë.
* Një subjekt nuk mund të paraqesë më shumë se një Propozim në një Lot në këtë thirrje për propozime.
* Në varësi të numrit të aplikimeve, Ministria e Kultures ruan të drejtën të mos japë fonde për më shumë se një Propozim për Subjekt në këtë Thirrje.
* Në rast se gjatë zbatimit të projektit, rezulton dhe vërtetohet se ka patur paraqitje të dokumentacionit të rremë, të secilës prej dokumentave të kërkuara në këtë thirrjë, Ministria e Kulturës do të kërkojë kthimin e plotë të shumës së disbursuar, dhe do ta dergojë rastin për ndjekje penale.
* Aplikanti ka për detyrë të aplikojë objektivat dhe prioritetet dhe garancitë e vizibilitetit, në përputhje me rregullat e Komunikimit dhe të Vizibilitetit të Ministrise së Kulturës.
* Të gjitha pajisjet që blihen në kuadrin e implementimit të projektit mbeten pronë e Ministrisë së Kulturës deri në momentin kur bihet dakort ndryshe me shkrim.

**TË GJITHA AKTIVITETET QË PROPOZOHEN DUHET TË KENË NË VËMENDJE PROTOKOLLET E PËRCAKTUARA PËR COVID - 19**

**DOKUMENTET BASHKËLIDHUR**

Aneks 1: Udhëzuesi i Granteve

Aneks 2: Formulari i Aplikimit

Aneks 3: Formulari i Buxhetit

Aneks 4: Kalendari i aktiviteveve

Aneks 5: Lista e dokumenteve